ผ่านมาเส้นพุทธมณฑลสาย 1 ทีไรเห็นร้านนี้มีรถจอดเยอะ คนทานเต็มตลอด เห็นบรรยากาศคิดว่าเป็นร้านที่ขายอาหารอีสาน ช่วงสงกรานต์ร้านอื่นหยุดแต่ร้านนี้เปิด ได้โอกาสแวะทานซะเลย

พอดูเปิดเมนู อ้าวว ร้านนี้ไม่ใช่ขายอาหารแนวส้มตำนี่ ขายเป็นกับข้าว มีลาบ หมูจุ่ม แต่ก็ไม่ได้เน้นมากกว่าอาหารชนิดอื่น สั่งลาบหมู ผัดผักกะเฉด แกงจืดเต้าหู้ อาหารง่ายๆ สั่งไปไม่ถึง 5 นาที อาหารก็มาเสิร์ฟ 

ลาบหมู รสเปรี้ยวนำจากมะนาว เผ็ดไม่มาก เพราะเปรี้ยวไปหน่อย แต่ไม่แน่ถ้าคนชอบเปรี้ยวน่าจะถูกใจ

ผัดผักกะเฉด ผักกรุบกรอบ รสไม่เค็มมาก ทานกับข้าวกำลังดี ราคา 70 บาท

แกงจืดเต้าหู้ใส่หมูสับ ผักกาดขาว น้ำซุปกลมกล่อม เค็มกำลังดี หวานน้ำกระดูก 

ร้านนี้มาเส้นพุทธมณฑลสาย 1 ถ้าเข้าทางบรมราชชนนี จะอยู่ริมถนน ก่อนถึงแยกที่จะเลี้ยวเข้าตลาดลัดมะยม หรือแยกวัดประดู่ ประมาณ 300 เมตร ลงสะพานข้ามคลองก็เจอเลย ราคาไม่แพง อาหารได้ไว จอดรถริมถนน